****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 15. aprill 2024 nr 1-9/24/26

Algus kell 16.00, lõpp kell 16.54

**Koosolekut juhatas** Külli Salumäe

**Protokollis** Maria Kuldkepp

**Võtsid osa liikmed:** Marje Aavik, Janika Gedvil, Griseldis Künnapuu (Teams), Harri Künnapuu (Teams), Külli Salumäe, Aavo Soopa, Lii Susi (Teams), Juhan-Mart Salumäe, Margit Suurmets (Teams), Priit Pramann (Teams), Allan Praats (Teams), Kati Kivja

**Võtsid osa asendusliikmed:** Kert Kärner (Teams)

**Koosolekul viibis:** abilinnapea Are Tints

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus. Komisjon kinnitas päevakorra.

**PÄEVAKORD:**

1. Viljandi Linnavolikogu 28.09.2007 määruse nr 57 „Lapsehoiuteenuse rahastamise kord“ muutmine (2024/263)

2. Viljandi munitsipaalhuvikoolide direktoritega ja avatud noortetoa (VANT) juhatajaga 20.mail toimuva kohtumise aruteluteemade määratlemine.

3. Muud küsimused

**PÄEVAKORRAPUNKT NR 1**

**Viljandi Linnavolikogu 28.09.2007 määruse nr 57 „Lapsehoiuteenuse rahastamise kord“ muutmine (2024/263)**

**KUULATI:**

A. Tints - eelnõu eesmärk on täpsustada kehtiva määruse „Lapsehoiuteenuse rahastamise kord“ sõnastus ja viia vastavusse Koolieelse lasteasutuse seadusega kohalikule omavalitsusele seatud kohustusega.

Komisjoni esimees tegi ettepaneku toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi Linnavolikogu 28.09.2007 määruse nr 57 „Lapsehoiuteenuse rahastamise kord“ muutmine“.

**PÄEVAKORRAPUNKT NR 2**

**Viljandi munitsipaalhuvikoolide direktoritega ja avatud noortetoa (VANT) juhatajaga 20.mail toimuva kohtumise aruteluteemade määratlemine.**

**KUULATI:**

K. Salumäe – Viljandi Avatud Noortetoa juhataja ja huvikoolide direktorid, kellega olen seni suhelnud, on pidanud osalemist hariduskomisjoni koosolekul heaks ideeks. Missugused võiksid olla meie küsimused neile aruteluks?

**Küsimused ja teemad aruteluks:**

J.-M. Salumäe: Millised on olnud muutused munitsipaalhuvikoolide õpilaste arvudes – kasv või kahanemine? Missugustel õppekavadel on olnud kõige suuremad ja kiiremad õpilaste arvu kahanemised? Kuidas huvikoolide juhid mõtestavad erahuvikoolide rolli linna noortele huvihariduse ja -tegevuse pakkumisel? Missugused võiksid olla huvikoolide ja noortekeskuse (VANT) puutepunktid? Õpirajad noortekeskusest huvikooli?

A. Soopa: Missuguseid võimalusi näevad huvikoolide juhid õpiilaste arvu suurendamiseks?

Missugune on Spordikooli kaasamistegevused spordist seni eemale jäänud poistele? H. Künnapuu:

Varasema info põhjal on Viljandi Avatud Noortetoas (VANT) tööd palju, töötajaid vähe. Kuidas VANTi juhataja ise olukorda kommenteerib?

J. Gedvil: Kas on kasutusel üldhariduskoolide ja huvikoolide lõimitud ainekavasid? Missugused on huvikoolide omatulu teenimise võimalused? Missuguseid õppimisvõimalusi on huvikoolidel võimalik pakkuda täiskasvanutele? Kas huvikoolid viivad õppetööd läbi ka linna üldhariduskoolides? Missuguseid aineid?

K. Salumäe: Missugune on huvihariduse ja -tegevuse (süva- ja vabaõppe) osakaal huvikoolides?

**OTSUSTATI:**

Esimees edastab komisjoni liikmete küsimused ja teemad direktoritele ja VANT-i juhatajale.

**PÄEVAKORRAPUNKT NR 3**

**Muud küsimused**

**KUULATI:**

A. Tints – on tulnud vastus Haridusministeeriumilt seoses Kaare kooliga, toimub kohtumine.

Arutatakse Viljandi linna ettepanekuid Kaare Kooli probleemi lahendamise tegevuskava osas.

**Ettepanek:**

J. Gedvil – sellest kohtumisest võiks osa võtta hariduskomisjoni esimees ja aseesimees.

**OTSUSTATI:**

Võtta informatsioon teadmiseks ja nõustuda ettepanekuga.

(allkirjastatud digitaalselt) (allkirjastatud digitaalselt)

Külli Salumäe Maria Kuldkepp

koosoleku juhataja protokollija